**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**247/2016. (IX.29.) Kt. számú**

**határozata**

**a Kornisné Központ Alapító Okiratának módosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 6. pontja, valamint az államháztartásról szóló 2011. évi CXCV. törvény 7.§ és 8. §. (1) bekezdés b) pontjában biztosított jogkörében eljárva az önkormányzat által fenntartott Kornisné Liptay Elza Szociális és Gyermekjóléti Központ alapító okiratát alábbiak szerint módosítja:

1.) Az alapító okirat 4.4 pontjába foglalt táblázat helyébe a következő táblázat lép:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 073410 | Egészségügyi ápolás bentlakással |
| 2 | 101110  | Bentlakásos, nem kórházi ellátás, ápolás |
| 3 | 101211 | Fogyatékossággal élők tartós bentlakásos ellátása |
| 4 | 101222 | Támogató szolgáltatás fogyatékos személyek részére |
| 5 | 102023 | Időskorúak tartós bentlakásos ellátása |
| 6 | 102024 | Demens betegek tartós bentlakásos ellátása |
| 7 | 102031 | Idősek nappali ellátása |
| 8 | 102032 | Demens betegek nappali ellátása |
| 9 | 104012 | Gyermekek átmeneti ellátása |
| 10 | 104042 | Család és gyermekjóléti szolgáltatások |
| 11 | 104043 | Család és gyermekjóléti központ |
| 12 | 107051 | Szociális étkeztetés |
| 13 | 107052 | Házi segítségnyújtás |
| 14 | 107053 | Jelzőrendszeres házi segítségnyújtás |

2) Felkéri a polgármestert és a jegyzőt, hogy 8 napon belül kérelmezzék a Magyar Államkincstárnál a módosított alapító okirat törzskönyvi nyilvántartáson való átvezetését.

3) Felkéri a polgármestert, hogy utasítsa az intézményvezetőt, hogy a szakápolási tevékenység végzésével kapcsolatosan felmerülő költségekről készítsen tájékoztatást.

**Határidő:** 2016. október 7. **Felelős:** Dr. Fülöp Erik polgármester és

 3. pont: következő testületi ülés Badics Ildikó jegyző

**Dr. Fülöp Erik Badics Ildikó**

 **polgármester jegyző**

Okirat száma: 583-14/2016.

Módosító okirat

A **Kornisné Liptay Elza Szociális és Gyermekjóléti Központ Tiszavasvári Város Önkormányzat Képviselő-testülete** által 2016. február 15. napján kiadott, 583-4/2016. okiratszámú **alapító okiratát** **az államháztartásról szóló 2011. évi CXCV. törvény 8/A. §-a alapján – a Tiszavasvári Város Önkormányzata Képviselő-testületének 247/2016. (IX.29.) képviselő-testületi határozatára figyelemmel – a következők szerint módosítom:**

1.) Az alapító okirat 4.4 pontjába foglalt táblázat helyébe a következő táblázat lép:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 073410 | Egészségügyi ápolás bentlakással |
| 2 | 101110  | Bentlakásos, nem kórházi ellátás, ápolás |
| 3 | 101211 | Fogyatékossággal élők tartós bentlakásos ellátása |
| 4 | 101222 | Támogató szolgáltatás fogyatékos személyek részére |
| 5 | 102023 | Időskorúak tartós bentlakásos ellátása |
| 6 | 102024 | Demens betegek tartós bentlakásos ellátása |
| 7 | 102031 | Idősek nappali ellátása |
| 8 | 102032 | Demens betegek nappali ellátása |
| 9 | 104012 | Gyermekek átmeneti ellátása |
| 10 | 104042 | Család és gyermekjóléti szolgáltatások |
| 11 | 104043 | Család és gyermekjóléti központ |
| 12 | 107051 | Szociális étkeztetés |
| 13 | 107052 | Házi segítségnyújtás |
| 14 | 107053 | Jelzőrendszeres házi segítségnyújtás |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Tiszavasvári, 2016. szeptember 29.

P.H.

Dr. Fülöp Erik Sándor

polgármester

Okirat száma: 583-15/2016.

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Kornisné Liptay Elza Szociális és Gyermekjóléti Központ alapító okiratát a következők szerint adom ki:**

**1. A költségvetési szerv megnevezése, székhelye, telephelye**

1.1 A költségvetési szerv

1.1.1 megnevezése: Kornisné Liptay Elza Szociális és Gyermekjóléti Központ

1.1.2 rövidített neve: Kornisné Központ

1.2 A költségvetési szerv

1.2.1 székhelye: 4440 Tiszavasvári, Vasvári Pál út 87.

1.2.2 telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Étkeztetés, házi segítségnyújtás, jelzőrendszeres házi segítségnyújtás, idősek nappali ellátása, család- és gyermekjóléti szolgálat, család-és gyermekjóléti központ | 4440 Tiszavasvári, Hősök utca 38**.** |
| 2 | Családok Átmeneti Otthona, Támogató Szolgálat | 4440 Tiszavasvári, Kabay J. utca 23. |
| 3.  | Támogató szolgálat, ellátottak számára nyitva álló helyiség | 4455 Tiszadada, József Attila utca 4. |

**2. A költségvetési szerv alapításával és megszűnésével összefüggő rendelkezések**

2.1 A költségvetési szerv alapításának dátuma: 2013. július 1.

2.2 A költségvetési szerv alapítására, átalakítására, megszüntetésére jogosult szerv

2.2.1 megnevezése: Tiszavasvári Város Önkormányzata

2.2.2 székhelye: 4440 Tiszavasvári, Városháza tér 4.

2.3 A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | A Tiszavasvári Többcélú Kistérségi Társulás Tiszavasvári Szociális és Egészségügyi Szolgáltató Központja | 4440 Tiszavasvári, Vasvári P. út 87. |

**3. A költségvetési szerv irányítása, felügyelete**

3.1 A költségvetési szerv irányító szervének szervének

3.1.1 megnevezése: Tiszavasvári Város Önkormányzata Képviselő-testülete

3.1.2 székhelye: 4440 Tiszavasvári, Városháza tér 4.

3.2 A költségvetési szerv fenntartójának

3.2.1 megnevezése: Tiszavasvári Város Önkormányzata

3.2.2 székhelye:4440 Tiszavasvári Városháza tér 4.

**4. A költségvetési szerv tevékenysége**

4.1 A költségvetési szerv közfeladata: Az intézmény szakmai programjában meghatározott szociális-, és gyermekvédelmi alapellátások.

4.2 A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000  | Idősek, fogyatékosok bentlakásos ellátása |

4.3 A költségvetési szerv alaptevékenysége:

4.3.1Szociális alapellátások:Étkeztetés, nappali ellátás, házi segítségnyújtás, jelzőrendszeres házi segítségnyújtás, támogató szolgálat, idősek-, fogyatékos személyek otthona (székhelyén)

4.3.1.1Étkeztetés

Feladata: A szociálisan rászorultaknak a legalább napi egyszeri meleg étkeztetés biztosítása, amennyiben önmaguknak, illetve önmaguk és eltartottjaik részére tartósan, vagy átmeneti jelleggel nem képesek azt biztosítani.

4.3.1.2Házi segítségnyújtás *(Összesen 81 fő)*

Feladata: a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

4.3.1.3Jelzőrendszeres házi segítségnyújtás *(178 készülék)*

Feladata: A saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

4.3.1.4Támogató szolgáltatás

Feladata: A fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

4.3.1.5.Nappali ellátás – Idősek klubja *(30 fő Tiszavasvári)*

Feladata: A hajléktalan személyek és, elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

4.3.2Szociális intézményi ellátás: Ápolást, gondozást nyújtó intézmény

4.3.2.1 Fogyatékos ápoló-gondozó otthoni ellátás(*98 fő)*

4.3.2.2 Idősek ápoló-gondozó otthoni ellátás *(122 fő)*

4.3.2.3 Átlagos gondozást biztosító férőhelyek száma: *122 fő*

4.3.3Gyermekvédelmi alapellátások: Család- és gyermekjóléti szolgálat, család- és gyermekjóléti központ, családok átmenti otthona

4.3.3.1Családok átmeneti otthona *(16 fő),* mely a Gyermekjóléti szolgálat szakmai irányítása alatt működik.

Feladata: Az otthontalanná vált szülők kérelmére a családok átmeneti otthonában együttesen elhelyezni a gyermeket és szülőjét, ha az elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől. A családok átmeneti otthona legalább 12, de legfeljebb 40 felnőtt és gyermek együttes ellátását biztosítja.

4.3.4 Család- és gyermekjóléti központ működtetése. Család- és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik. A gyermekjóléti központ a gyermekjóléti szolgálatnak a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 39. §, a 40. § (2) bekezdése és a szociális igazgatásról és a szociális ellátásról szóló 1993. évi III. törvény (Szt.) 64. § (4) bekezdése szerinti általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt; a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el; szakmai támogatást nyújt az ellátási területén működő gyermekjóléti szolgálatok számára.

4.3.5 Család- és gyermekjóléti szolgálat működtetése: Gyermekjóléti szolgáltatás a családsegítéssel egy szolgáltató – a család- és gyermekjóléti szolgálat keretében működtethető. A gyermekjóléti szolgálat ellátja a Gyvt. 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

4.3.6 Egészségügyi ápolás bentlakással: az egészségi állapot javítását, az egészség megőrzését és helyreállítását, a beteg állapotának stabilizálását, a betegségek megelőzését, a szenvedések enyhítését, a beteg környezetének az ápolási feladatokban történő részvételre való felkészítését szolgáló egészségügyi ápolási, gondozási feladatokkal összefüggő feladatok ellátása.

4.3.7 Bentlakásos,nem kórházi ellátás,ápolás: az idősek otthonában ápolással, az utógondozással, lábadozó beteg intézeti ápolásával, szeretetotthoni ellátással, ápolással, bentlakásos ápolással összefüggő feladatok ellátása.

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
| 1 | 073410 | Egészségügyi ápolás bentlakással |
| 2 | 101110  | Bentlakásos, nem kórházi ellátás, ápolás |
| 3 | 101211 | Fogyatékossággal élők tartós bentlakásos ellátása |
| 4 | 101222 | Támogató szolgáltatás fogyatékos személyek részére |
| 5 | 102023 | Időskorúak tartós bentlakásos ellátása |
| 6 | 102024 | Demens betegek tartós bentlakásos ellátása |
| 7 | 102031 | Idősek nappali ellátása |
| 8 | 102032 | Demens betegek nappali ellátása |
| 9 | 104012 | Gyermekek átmeneti ellátása |
| 10 | 104042 | Család és gyermekjóléti szolgáltatások |
| 11 | 104043 | Család és gyermekjóléti szolgálat |
| 12 | 107051 | Szociális étkeztetés |
| 13 | 107052 | Házi segítségnyújtás |
| 14 | 107053 | Jelzőrendszeres házi segítségnyújtás |

4.5 A költségvetési szerv illetékessége, működési területe:

|  |  |
| --- | --- |
| étkeztetés | Tiszavasvári Város közigazgatási területe |
| nappali ellátás (idősek klubja)  | Tiszavasvári Város közigazgatási területe |
| Család- és Gyermekjóléti Szolgálat | Tiszavasvári Város közigazgatási területe |
| Család- és Gyermekjóléti Központ | Tiszavasvári Járáshoz tartozó települések közigazgatási területe |
| házi segítségnyújtás | Tiszavasvári Város, Szorgalmatos Község közigazgatási területe |
| jelzőrendszeres házi segítségnyújtás | Tiszavasvári-, Tiszalök-, Rakamaz városok, valamint Szabolcs-, Tímár-, Tiszadada-, Tiszadob-, Tiszaeszlár-, Tiszanagyfalu községek közigazgatási területe |
| támogató szolgálat | Tiszavasvári-, Tiszaújváros-, Tiszalök városok, és Szorgalmatos-, Tiszadada-, Tiszadob községek közigazgatási területe |
| idős, demens, fogyatékos személyek otthona | Magyarország közigazgatási területe |
| családok átmeneti otthona | Magyarország közigazgatási területe |

**5. A költségvetési szerv szervezete és működése**

5.1 A költségvetési szerv vezetőjének megbízási rendje:

A vezetőt nyilvános pályázat alapján a Tiszavasvári Város Önkormányzat Képviselő-testülete bízza meg, és gyakorolja a munkáltatói jogokat (kinevezés, jogviszony megszüntetése, fegyelmi eljárás)

Az egyéb munkáltatói jogokat Magyarország helyi önkormányzatairól szóló 2011. évi CLXXXIX. törvény által biztosított hatáskörben Tiszavasvári Város Polgármestere gyakorolja. A vezető foglalkoztatási jogviszonyára a közalkalmazottak jogállásáról szóló 1992. évi XXXIII. törvény rendelkezései az irányadók, azaz határozatlan idejű közalkalmazottként történő foglalkoztatása mellett határozott idejű megbízottként látja el a vezetői feladatokat.

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti | a közalkalmazottak jogállásáról szóló 1992. évi XXXIII. törvény |

**6. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2013. június 27. napján 163/2013. (VI.20.) határozat alapító okiratot visszavonom.

Kelt: Tiszavasvári, 2016. szeptember 29.

Az államháztartásról szóló törvény végrehajtásáról szóló 368/2011. (XII. 31.) Korm. rendelet
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Kornisné Liptay Elza Szociális és Gyermekjóléti Központ 2016. szeptember 29. napján kelt, ………………………………………………. napjától alkalmazandó 583-14/2016. okiratszámú módosító okirattal végrehajtott módosítása szerinti tartalmának.

Kelt: ……………………………………………….

P.H.

Magyar Államkincstár